Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: 42/1996. (XII. 28.) PM rendeletet (a továbbiakban: rendelet) az alábbiak szerint módosítom:
Paragraph Index: 502

(9) A rendelet 8. §-ának (13) bekezdése helyébe a következő rendelkezés lép: „(13) A Kincstárban vezetett számla terhére benyújtott, deviza-átutalási megbízások esetében használt, az MNB által rendszeresített nyomtatványokon nem kell feltüntetni a KTK-t. A deviza-átutalási megbízásokat a Kincstár fiók részére kell benyújtani, amely az aláírás hitelességét és a fedezetet a nyomtatványon igazolja és a megbízást további ügyintézésre megküldi a Magyar Nemzeti Bank részére. Az MNB terhelési értesítése alapján a kincstári fiók az ellenértékkel — tárgyévi függő, átfutó, kiegyenlítő kiadásként — megterheli a kincstári ügyfél számláját. A terhelést követően a kincstári ügyfélnek átutalási megbízás kiegészítő szelvény benyújtásával kell kezdeményezni a megfelelő kiemelt kiadási előirányzatra történő rendezést.”

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes